Yizaba, “Izinyawana ezibukeka kahle kabi, futhi unuka kahle kabi.” Umhambi wehhotelana lasemigwaqeni emikhulu, ekugcineni wayona impilo yentombazane. Kungamahloni, ihlazo. 362 Ukuganana makuhlonishwe, kodwa kufanele kungenwe kukho ngokukhuleka nangokuhlonipha. Nothando lwangokoqobo lwalowo wesifazane luyonibopha ndawonye kuze kube–phakade. “Enikubopha emhlabeni, Ngiyakukubopha eZulwini.” Uma wehla ngomgwaqo ngaleya, angahle aguge futhi abe mpunga futhi esembimbi, kodwa lolothando olufanayo owawunalo ngaye ngenkathi eseyintombi, enhle, uyobe usalokhu unalo. 363 Ungahle ube mahlombe aqhothile, usunempandla, futhi usubuso obumbimbi nayo yonke enye into, kodwa uyokuthanda nje njengoba wenza ngenkathi umi namahlombe abanzi nezinwele ezisongene, uma kunguNkulunkulu ngempela. Ngokuba nibheke esikhathini lapho seniwele umfula ngaleya, lapho niyophinde nivumbuke, futhi nibe yizinsizwa nezintombi, ukuba nihlale ndawonye kuze kube–phakade. Leso yisithembiso sikaNkulunkulu saPhakade. Wathi Uyokwenza, Yena, akusikho lokho kuphela^Sizongena kukho emzuzwini. Wafunga ukuthi Uyokwenza. 364 Lalelani lokhu, njengoba siqhubeka. Omiswa^, ngomthetho wemiyalo wenyama, kodwa ngamandla okuphila okungabhubhiyo. 365 Manje sizofunda ngokusheshisa, ukuze sikuthole. Ngokuba kufakazwa ngaye ukuthi, Wena ungumpristi kuze kube–phakade ngokokuma kukaMelkisedeki. Inqobo nje uma ezodingeka umpristi, Uyoba ngumpristi. Ngokuba ingokusobala imiyalo iyachithwa ngenxa yobuthakathaka bawo kokungasizi kwawo. Lokhu umthetho awuphelelisanga lutho,^ 366 Ungeke, akunandaba ukuthi wenzani. Uyeka ukuphuza, uyeke ukubhema, uyeke ukuqamba amanga, uye enkonzweni futhi uzame ukwenza lokhu futhi uzame ukwenza lokho, usalokhu ungowenyama. Lowo ngumthetho nje. Umthetho awenzi lutho oluphelele. Kodwa yini eyenza ukuphelela na? UKristu. Udumo! Ngingahle ngiyeke ukuqamba amanga, ngiyeke ukweba, ngiyeke ukuphinga, ngiyeke ukupilomba, ngiyeke zonke izinto, ngisalokhu ngingowenyama. UNkulunkulu akakwemukeli, ngoba anginalutho enginganikela ngalo kuYe enhlawulweni. 367 Kodwa umzuzu engibeka ngawo izandla zami phezu kwekhanda elibusisiwe leNkosi uJesu, bese ngithi, “Nkosi, angilungile. Ungangithatha njengenceku yaKho na?”